《送贺秘监归会稽诗》
唐代·齐浣

君家在四明，崇道复遗荣。霓服辞丹禁，天文诏玉京。

义方延永锡，真箓受长生。举手都门外，白云江上行。

作者简介：齐浣，定州义丰人。少以词学称。弱冠以制科登第，释褐蒲州司法参军。景云二年，中书令姚崇用为监察御史。弹劾违犯，先于风教，当时以为称职。开元中，崇复用为给事中，迁中书舍人。论驳书诏，润色王言，皆以古义谟诰为准的。侍中宋璟、中书侍郎苏颋并重之。秘书监马怀素、右常侍元行冲受诏编次四库群书，乃奏浣为编修使，改秘书少监。寻丁忧免。